Camí de Nora oferix este divendres el seu espectacle 'Impasse' a la Casa Municipal de Cultura
10 de maig 2022

![](/media/2mvbuitc/c1_mini_m1_impasse.jpg?width=850&height=566.0227272727273)

La companyia i escola d'Arts Escèniques Camí de Nora de Sagunt oferirà este divendres, 13 de maig, a la Casa Municipal de Cultura (carrer Progrés, 9) del Port de Sagunt el seu nou espectacle teatral _Impasse, terapia para esta sociedad peculiar_, una comèdia que combina música i monòlegs.

La representació, que serà en castellà i és apta per a tots els públics, començarà a les 20.30 hores i la funció té una duració aproximada d'hora i mitja. El preu de l'entrada serà de 6 euros.

En _Impasse_ les persones assistents es trobaran amb pacients impacientats que van ser ingressats en esta clínica de teràpia expressiva. Davant el públic tractaran de desembolicar el seu cabdell vital. La teràpia és doble: la seua experiència i... una cançó pròpia, perquè qui no canta rebenta. Si algú sent la necessitat imperiosa d'explicar el seu cabdell, està oberta la llarguíssima llista d'espera de Camí de Nora.

Esta obra de teatre està inclosa dins la programació trimestral impulsada per la Regidoria de Cultura de l'Ajuntament de Sagunt. Tot i que ja s'han eliminat la majoria de restriccions relacionades amb la pandèmia, des de l'organització s'apel·la a la prudència de les persones assistents. No obstant això, per part de l'organització de l'acte es prendran les mesures adequades de prevenció que es consideren.

![](/media/0rhdorsg/c2_impasse.jpg?width=622.0454545454546&height=850)

*   [](http://www.facebook.com/sharer.php?u=https://aytosagunto.es/va/actualitat/cultura-teatre-impasse-cami-de-nora-sagunt-2022-05-10/ "Facebook")
*   [](http://twitter.com/share?url=https://aytosagunto.es/va/actualitat/cultura-teatre-impasse-cami-de-nora-sagunt-2022-05-10/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-teatre-impasse-cami-de-nora-sagunt-2022-05-10/ "Linked In")
*   [](mailto:?body=https://aytosagunto.es/va/actualitat/cultura-teatre-impasse-cami-de-nora-sagunt-2022-05-10/)